stanford-oval/wikipedia huggingface dataset:
Autosuunnistus
Määrittely

Kilpailureitti voi kulkea kilpailusta ja kilpailuluokasta riippuen teollisuusalueilla ja muilla vastaavilla helppokulkuisilla alueilla tai soranottoalueilla, moottoriradoilla, armeijan harjoitusalueilla ja muilla vastaavilla vaikeakulkuisimmilla alueilla.
Suunnistusreitti on merkitty kilpailukarttoihin reittiviivana tai käyttäen karttaan merkittyjä pakollisia käyntipaikkoja (hevosenkenkämääritteitä). Mahdollista on myös käyttää rallikilpailuiden mukaista tiekirjaa siirryttäessä suunnistusalueelta toiselle.
Harjoitusajoissa autosuunnistusta voi harrastaa tavanomaisella arkikäytössä olevalla henkilöautolla. Vaativimmissa kansallisissa tai kansainvälisissä kilpailuissa auton on syytä olla autosuunnistuskäyttöön erityisesti varusteltu.
Historia

Suomen ensimmäiset maantiekilpailut pidettiin 1920-luvulla. Silloiset kilpailut poikkesivat huomattavasti 2000-luvun hyvin organisoiduista autosuunnistuskilpailuista.
Alkuaikojen maantieajoista laji kehittyi Suomessa ST-ajoiksi (suunnistus- ja tarkkuusajo). Ensimmäiset suomenmestaruuskilpailut järjestettiin 1953.  1960-luvulla lajin harrastajamäärät kasvoivat nopeasti. Vuonna 1965 järjestettiin 279 virallista ST-kilpailua. Harrastajia arvioitiin silloin olevan 5 000–7 000.  1960-luvun lopulla ST-ajot muuttuivat suunnistuksellisemmiksi, jolloin autosuunnistus ja ralli erosivat lajeina toisistaan. Nykyiseen muotoonsa suomalainen autosuunnistus kehittyi 1970- ja 1980-lukujen vaihteessa.
Kilpailumuodot

Harjoitusajot ovat pääasiassa arki-iltaisin järjestettäviä kilpailuja, joihin voi ottaa osaa kuka tahansa asiasta kiinnostunut.
Sprint-kilpailut ovat lyhyitä, yleensä pienellä alueella järjestettäviä kilpailuja, joissa nopeudella on suurempi merkitys kilpailussa menestymiseen. Sprint-kilpailuja järjestetään erityisesti talvisin. Kilpailuun osallistuminen edellyttää kilpailijalisenssiä.
Kansalliset kilpailut ovat yleisin autosuunnistuksen kilpailumuoto. Kilpailut ovat kestoltaan noin 2−6 tuntia. Kilpailuun osallistuminen edellyttää kilpailijalisenssiä.
Kansainväliset kilpailut ajetaan kunkin maan omien autosuunnistussääntöjen mukaan.
Kilpailuluokat

Kilpailuluokat määräytyvät kilpailijaparin saavuttaman taitotason mukaan.
E-luokka: Lajiin tutustuvat aloittelijat. Käytössä vain harjoitusajoissa. Reitin suunnistusvaikeus on helpoin. Ajotiet sopivat kaikille henkilöautoille.
C-luokka: Aloittelijoiden kilpailuluokka. Suunnistusvaikeus helpohko. Ajotiet ajettavissa varovaisuutta noudattaen tavanomaisilla henkilöautoilla.
B-luokka: Harrastajaluokka. Suunnistusvaikeus vaikeahko. Ajomaastot alempia luokkia vaativammat.
A-luokka: Kilpailuluokka. Suunnistusvaikeus vaativa. Ajomaastot vaativimmat, mutta henkilöautolla ajettavissa.
M-luokka: Mestariluokka. Reitti aina sama kuin A-luokalla.
Aikoinaan kilpailuissa on ollut naisparien D-luokka. Luokka on poistunut käytöstä naisten ajaessa taitotasonsa mukaisissa luokissa.
Kartta

Jokaisessa kilpailussa käytetään useita eri mittakaavaisia karttoja. Siirtymäosuuksilla käytetään GT-karttaa 1:200 000. Suunnistusalueilla käytetään Maanmittauslaitoksen Peruskarttaa (1:20 000 tai 1:25 000), Peruskartan suurennosta (1:10 000) sekä ratamestarin itse piirtämiä autosuunnistuksen erikoiskarttoja (1:5 000 ja 1:10 000).
Autosuunnistuskilpailuja

NEZ-mestaruussarja (North European Zone, suom. Pohjois-Euroopan alue).
SM-sarja
Cup-sarja
Hanaa!-sarja
Kanta-Hämeen harjoitusajosarja (Arkistoitu – Internet Archive)
Aiheesta muualla

Autosuunnistus.net - kaikki ajankohtainen lajista
AS-lajiesittely
AKK Motorsports - säännöt, vuosikirjat, ym. (Arkistoitu – Internet Archive)
Bas Rutten

| Bas Rutten |
| --- | --- |

Henkilötiedot
Syntynyt: 24. helmikuuta 1965 (ikä 59) Tilburg, Alankomaat
Kansalaisuus:   Alankomaat
Vapaaottelija
Lempinimi:  El Guapo
Aktiivisena:  1993–1999, 2006
Pituus:  185 cm
Paino:  98 kg
Painoluokka:  Avoinsarja raskassarja (1999, 2006)
Kätisyys:  oikea
Taistelutyyli:  Kyokushin, taekwondo, thainyrkkeily, judo, koukkupaini
Tilastot
Ottelut:  33
Voitot:  28
– tyrmäyksellä:  12
– luovutuksella:  13
Tappiot:  4
– luovutuksella:  3
– päätöksellä:  1
Tasapelit:  1
Aiheesta muualla
www.basrutten.com
Sebastiaan "Bas" Rutten (s. 24. helmikuuta 1965 Tilburg, Alankomaat) on hollantilainen, nykyisin Yhdysvalloissa asuva vapaaottelija. Hänellä on viiden asteen musta vyö Kyokushin karatessa, toisen asteen musta vyö Taekwondossa sekä ensimmäisen asteen musta vyö Judossa. Hän on myös virallinen thainyrkkeily- ja pancrase-valmentaja. Rutten on kolmas henkilö, joka on voittanut UFC:n raskaansarjan mestaruuden.
Elämä ennen uran alkua

Bas Rutten syntyi Tilburgissa, Alankomaissa, jossa myös varttui. Kuusivuotiaana hänelle todettiin hyvin pahanlaatuinen astma. Pienen poikansa lakatessa hengittämisen leikkiessä ulkona, Ruttenin äiti vei hänet välittömästi lääkäriin. Ellei Bas olisi pian päässyt hoitoon hän olisi todennäköisemmin kuollut. Tämän vuoksi Rutten vietti hyvin kauan aikaa vain maaten sairaalassa. Ekseema hänellä oli todettu jo aikaisemmin. Tämän vuoksi hän kulki julkisesti aina pitkähihainen päällän ja käytti hanskoja käydessään koulua. Astman takia hän ei voinut koskaan ottaa osaa minkäänlaisiin liikuntatapahtumiin kuten koululiikuntaan. Tämän vuoksi hän oli hyvin hoikka. Hän oli myös koko lapsuutensa likinäköinen ennen kuin hankkiutui eroon silmälaseista teininä. Rutten taisteli myös monien rajujen allergioiden kanssa, varsinkin siitepölyallergioiden. Rutten oli myös helppo kiusaamisen kohde suuren herkkyytensä vuoksi. Hän usein pakeni koulusta kotiinsa kiusaajiaan pakoon, eikä aina mennyt kouluun.
Kun hän kasvoi hieman hänen sairautensa alkoivat hellittää ja hän alkoi myös saada kavereita. Rutten vaikuttui suuresti kamppailulajeista ollessaan 11-vuotias, kun hän ja hänen perheensä lomailivat Ranskassa, jonne Bruce Lee -elokuva Lohikäärmeen kidassa oli tuolloin juuri rantautunut. Myös ikärajoitukset olivat tulleet uutena silloin ja elokuva oli Ranskassa tuolloin rajoitukseltaan 17+, joten nuori Bas ja tämän isoveli Sjoerd livahtivat teatteriin. Ruttenille täten aukesi uusi maailma kamppailulajeista. Basin palattua kotiinsa, hän alkoi miettiä, mitä kamppailukouluja kotinsa läheisyydestä löytyisi. Hän löysi Taekwondo-koulun, jonne hän halusi mennä, mutta hänen vanhempansa eivät sallineet sitä, koska pelkäsivät Basista tulevan väkivaltainen. Neljätoista-vuotiaana hänen vanhempansa antoivat hänen mennä, mutta sanoivat, että tämä olisi hänen omalla vastuullaan. Bas oli nopeasti oppiva ja kehittyi nopeasti. Basin harjoitteluun tuli kuitenkin taas kerran muutos kun hän joutui tappeluun paikallisen ongelmanuoren kanssa. Bas löi ensimmäisen iskun tyrmäten pojan rikkomalla tämän nenän. Basin palattua kotiin vastassa oli poliisi, joka kertoi, että kyseiselle pojalle oli jäänyt pysyvä vaurio iskusta, joka tarkoitti, että Bas joutui jälleen lykkäämään treenaustan pidemmälle. Bas muutti pois kotoa noin 20 vuoden ikäisenä ja alkoi harjoitella taekwondoa saman tien. Samana vuonna hän alkoi myös etsiä toisia lajeja, koska taekwondossa painotettiin pääasiassa potkuihin. Hän alkoi treenata taekwondon ohella myös Kyokushinia, joka tuolloin oli myös hyvin tuore laji Alankomaissa. Silti lyöntejä päähän ei sallittu ja Basin ystävä, joka kävi harjoittelemassa Muay Thaita suositteli Basia tulla kokeilemaan. Bas innostui suuresti lajista ja jo samana vuonna alkoi kilpailla.
Aiheesta muualla

Viralliset kotisivut (Arkistoitu – Internet Archive)
UFC:n raskaansarjan mestarit
First National

First Nationalin elokuvajuliste
First National oli vuonna 1917 perustettu itsenäisten teatteriomistajien muodostama yhdistys, joka alkuun näytti ja levitti elokuvia. Se alkoi kuitenkin myös tuottaa elokuvia nimellä First National Pictures. Vuonna 1928 Warner Bros. osti First Nationalin.
Historia

First Nationalin taustalla oli Paramount Picturesin johtajan Adolph Zukorin yritys hallita elokuvamarkkinoita. Zukor osti satoja elokuvateattereita ympäri Yhdysvaltoja ja vaati, että ne näyttäisivät vain hänen elokuviaan tai ne jäisivät ilman Paramountin parhaimpia elokuvia. Zukor uskoi, että yleisöä kiinnostivat tähdet ja että ihmiset menisivät massoittain katsomaan elokuvia, joissa olisi heidän suosikkinäyttelijöitään. Paramountilla oli puolen tusinaa tunnetuimmista näyttelijöistä, muun muassa aikansa suurin tähti Mary Pickford. Zukor nosti hiljalleen elokuvien hintojaan ja antoi etuoikeuksia teattereille, jotka näyttivät vain ja ainoastaan hänen elokuviaan.
Teatteriomistajat alkoivat etsiä mahdollisuutta rikkoa Zukorin valtausyritykset. Teatterin Los Angelesiin vuonna 1902 perustanut Thomas L. Tally keksi idean esittäjien organisaatiosta, joka pyrki ostamaan, levittämään ja tekemään omia elokuvia. Tally esitti ajatuksensa länsivirginialaiselle James Dixon Williams, joka aloitti yhteistyön Tallyn kanssa. He nimesivät yrityksensä First National Exhibitors Circuitiksi, ja siihen liittyi pian muitakin teatterinomistajia. Uuden organisaation ensimmäinen kokous järjestettiin 25. huhtikuuta 1917, ja siihen kuului yli 20 elokuvien esittäjää.
First Nationalilla oli aluksi noin 100 teatteria 35 merkittävässä kaupungissa, mutta pian siihen kuuluneiden teattereiden määrä kasvoi yli 600:aan. First Nationalilla ei ollut aluksi omia tuotantotiloja, vaan se hankki oikeuksia tunnettujen tuottajien, D. W. Griffithin, Louis B. Mayerin ja Joseph Schenckin, elokuviin. Pian se alkoi hankkia palkkalistoilleen suuria elokuvanimiä, ja Charles Chaplinin kanssa se teki vuonna 1918 yli miljoonan dollarin sopimuksen.
First National laajeni vuonna 1924 myös tuottamaan elokuvia. Samalla yhtiön nimi muutettiin First National Picturesiksi. Se rakensi vuonna 1926 Burbankiin 0,25 neliökilometrin studioalueen.
Warner Bros.:in äänielokuva Jazzlaulaja oli suuri menestys, ja se osti vuonna 1928 siitä tienaamilla rahoillaan teatteriketju Stanley Companyn. Tämä aloitti lyhyen kilpailun Warnerin ja First Nationalin välillä. Stanley Company omisti kolmanneksen First Nationalista, ja Warner Bros. osti loputkin First Nationalista käytyään siitä tarjouskilpailun William Foxin kanssa. Warner sai 1930-luvun laman aikana luvan yhdistää yritykset, mutta Warnerin piti silti tehdä vuodessa kaksi elokuvaa First Nationalin nimellä. Tämä vaatimus päättyi vuonna 1938, mutta verotuksillisista syistä Warnerin elokuvia tuotettiin vielä kolmen vuosikymmenen ajan nimellä Warner Bros. – First National Picture.
Bergia

| Bergia |
| --- | --- |
 Bergia ammannioides
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Rosidit
Lahko::  Malpighiales
Heimo::  Vesirikkokasvit Elatinaceae
Suku::  Bergia  L.
Katso myös
   Bergia Wikispeciesissä   Bergia Commonsissa 
Infobox OKNimi-testi OK: 
Bergia on vesirikkokasvien (Elatinaceae) heimoon kuuluva kasvisuku. Sukuun kuuluu noin 25–30 lajia. Suvun lajit kasvavat trooppisilla tai lämpimillä temperaattisilla alueilla.
Bergia-suvun lajit ovat yksi- tai monivuotisia ruohoja tai pieniä pensaita. Lajien varret ovat runsashaaraisia ja lehdet sijaitsevat vastakkain. Niiden kukintona voi olla kiemura viuhko tai kukat voivat sijaita ryhminä lehtihangoissa. Joskus kukat ovat yksittäin. Kukat ovat tavallisesti hyvin pieniä ja niitä on paljon. Verholehtiä ja terälehtiä on kumpiakin viisi kappaletta. Terälehdet ovat kalvomaisia. Heteitä on 5–10 kappaletta. Sikiäin on viisilokeroinen. Siemenet ovat pitkulaisia sekä hieman käyristyneitä.
Lajeja

Bergia ammannioides
Bergia capensis
Bergia glomerata
Bergia mossambicensis
Bergia perennis
Bergia sessiliflora
Bergia texana
Bergia trimera
First Sensibility

| First Sensibility B> A.P |
| --- | --- | --- |

Studioalbumin tiedot
 Äänitetty : 2014
 Julkaistu: 3. helmikuuta 2014
 Tyylilaji: K-pop
 Levy-yhtiö: TS Entertainment, LOEN Entertainment
B.A.P:n muut julkaisut
| Badman 2016 | First Sensibility 2014 | Five 2017 |
First Sensibilty on eteläkorealaisen poikabändi B.A.P ensimmäinen albumi. Se julkaistiin lokakuussa 2014.
Kappaleet

B.A.P (Intro) – 1.28
1004 (Angel) – 3.25
쉽죠 – 3.36
Spy – 3.08
Check On – 3.06
Shady Lady – 3.46
Lovesick – 3.28
Bang X2 – 3.26
S.N.S – 3.29
Body & Soul – 3.47
Save Me – 3.39
B.A.B.Y – 3.37
With You – 4.07
Forbas (Argos)

Forbas oli kreikkalaisessa mytologiassa Argoksen kuningas ja joko Argoksen tai Kriasoksen poika. Hän nai Euboian ja sai tämän kanssa pojan, Triopaan, joka seurasi häntä kaupungin hallitsijana. Forbas oli Argoksen kuudes kuningas.
American Idol (10. tuotantokausi)

| American Idol 10>  tuotantokausi |
| --- | --- |
Kestoaika:  60-120 min mainoksien kanssa
Pääosissa:  Juontajat: Ryan Seacrest Tuomarit: Randy Jackson Jennifer Lopez Steven Tyler
Alkuperämaa:  Yhdysvallat
Alkuperäiskieli:  englanti
Verkko:   FOX   Sub
Esitetty:   19. tammikuuta 2011 – 25. toukokuuta 2011  31. tammikuuta 2011 –  8. kesäkuuta 2011
Jaksoja:  39
Aiheesta muualla
Virallinen sivusto
American Idolin kymmenes tuotantokausi alkoi Yhdysvalloissa 19. tammikuuta 2011 FOX -kanavalla. ja päättyi 25. toukokuuta 2011. Finaali käytiin Nokia Theaterissa. Kilpailun voitti Scotty McCreery. Suomessa sarja alkoi 31. tammikuuta 2011 Subilla. Tämä oli ensimmäinen kausi, jossa myös 15-vuotiaat saivat osallistua kisaan. Ohjelmaan tehtiin tälle kaudella muutamia muutoksia verrattuna yhdeksänteen kauteen. Tuomaristossa oli vain kolme tuomaria (joista kaksi uusia), uusi vastaava tuottaja ja musiikillinen johtaja sekä useita formaattimuutoksia. Aiemmista kausista poiketen ohjelmaa esitettiin Yhdysvalloissa keskiviikkoisin ja torstaisin, kun aiemmin sitä esitettiin tiistaisin ja keskiviikkoisin.
Nigel Lythgoe palasi tuotantotiimin vastaavaksi tuottajaksi. Amerikkalainen laulaja Steven Tyler ja amerikkalainen laulaja-näyttelijä Jennifer Lopez korvasivat tuomareina Simon Cowellin, Ellen DeGeneresin ja Kara DioGuardin, jotka kaikki jättivät sarjan yhdeksännen kauden päätyttyä. Ray Chew korvasi Rickey Minorin musiikillisena johtajana ja Idolin livebändin johtajana. Levy-yhtiö Sony Music Entertainment korvattiin Universal Music Groupilla Idolin virallisena yhteistyökumppanina.
Kauden muutokset

Kymmenennelle kaudelle tehtiin monia suuria muutoksia aina tuomareista ohjelman formaattiin. Nigel Lythgoe palasi vastaavaksi tuottajaksi, ja Ray Chew palkattiin uudeksi musiikilliseksi johtajaksi, korvaten Rickey Minorin, joka lähti ohjelmasta yhdessä laulunopettaja Dorian Holleyn kanssa. He molemmat siirtyivät The Tonight Show'n bändiin. Viidennellä kaudella toiseksi sijoittuneen Katharine McPheen äiti Peisha McPhee liittyi ohjelmaan yhdeksi laulunopettajaksi. Tällä kaudella myös online-äänestäminen oli ensimmäistä kertaa mahdollista.
Kauden muutokset > Tuomarit

Tämä oli ensimmäinen kausi, kun tuomaristossa ei nähty Simon Cowellia. Myös muita vaihdoksia tuomaristossa tapahtui, kun sekä Ellen DeGeneres että Kara DioGuardi jättivät sarjan tuomaroinnin. Vain Randy Jackson jatkoi tuomarina. 22. syyskuuta 2010 uusiksi tuomareiksi vahvistettiin Jennifer Lopez ja Steven Tyler.
Koelaulut

Koelauluja pidettiin seuraavissa kaupungeissa:
| Koelaulukaupunki | TV-esitys | Ensimmäinen koelaulupäivä | Callback -koelaulupäivä | Koelaulupaikka | Jatkoon |
| --- | --- | --- | --- | --- | --- |
| East Rutherford, New Jersey | 19. tammikuuta 2011 | 3. elokuuta 2010 | 28.–29. syyskuuta 2010 | Izod Center | 51 |
| New Orleans, Louisiana | 20. tammikuuta 2011 | 26. heinäkuuta 2010 | 17.–18. lokakuuta 2010 | New Orleans Arena | 37 |
| Milwaukee, Wisconsin | 26. tammikuuta 2011 | 21. heinäkuuta 2010 | 2.–3. lokakuuta 2010 | Bradley Center | 53 |
| Nashville, Tennessee | 27. tammikuuta 2011 | 17. heinäkuuta 2010 | 25.–26. lokakuuta 2010 | Bridgestone Arena | Ei kerrottu1 |
| Austin, Texas | 2. helmikuuta 2011 | 11. elokuuta 2010 | 8.–9. lokakuuta 2010 | Frank Erwin Center | 50 |
| Los Angeles, Kalifornia | 3. helmikuuta 2011 | 22. syyskuuta 2010 | 9.–10. marraskuuta 2010 | The Forum | Ei kerrottu1 |
| San Francisco, Kalifornia | 9. helmikuuta 2011 | 19. elokuuta 2010 | 3.–4. marraskuuta 2010 | AT&T Park | Ei kerrottu1 |
| Lippuja Hollywoodiin | Lippuja Hollywoodiin | Lippuja Hollywoodiin | Lippuja Hollywoodiin | Lippuja Hollywoodiin | 327 |
1 näissä jaksoissa ei kerrottu montako kilpailijaa pääsi jatkoon.
Yllä mainittujen koelaulupaikkakuntien lisäksi ensimmäistä kertaa kilpailijat pystyivät osallistumaan myös Myspacen kautta. Kilpailijoiden piti lähettää 40 sekuntia pitkä laulunäyte ennaltamäärätyistä kappaleista.
Hollywood-viikko

Hollywoodiin pääsi yhteensä 327 laulajaa, mikä on ennätys American Idolin historiassa. Hollywood-viikko järjestettiin Pasadena Civic Centerissä.
Kaikki 327 laulajaa aloittivat yhteisellä rivilaululla. Kilpailijat jaettiin kymmenen henkilön ryhmiin, ja tuomarit kuuntelivat aina pienen pätkän jokaisen kilpailijan laulua. Sen jälkeen he päättivät, ketkä saavat jatkaa seuraavaan vaiheeseen. Ensimmäiseltä kierrokselta kilpailua jatkoi 168 laulajakokelasta. Toisella kierrokselle kilpailijoiden tehtävänä oli opetella ryhmissä jokin kappale ja esittää se tuomaristolle. Tästä vaiheesta 100 laulajaa sai jatkaa seuraavalle kierrokselle. Kolmannella kierroksella kilpailijat lauloivat yhden laulun 95 kappaleen listasta, bändin tai jonkin soittimen säestämänä. Tämän jälkeen kilpailijat jaettiin neljään eri huoneeseen, joista kaksi täyttä huonellista pääsi jatkoon. Las Vegas -viikolle jatkoi vain 61 laulajaa.
Tänä vuonna suuren osallistujamäärän myötä lisättiin kaksi kierrosta lisää. Las Vegas -viikolla jäljellä olevat 61 koelaulajaa lauloivat valitsemansa The Beatlesin kappaleen joko duona tai triona. Tämän jälkeen 40 pääsi viimeiselle "Sing For Your Life" -kierrokselle Los Angelesiin. Tällä kierroksella jokainen kilpailija esitti itse valitsemansa kappaleen. Tämän jälkeen päätettiin 24 semifinalistia. Kilpailijat kutsuttiin yksitellen huoneeseen, jossa heille kerrottiin, putoavatko he, vai pääsevätkö jatkamaan kisaa Los Angelesissa.
kuka on voittaja
Semifinaalit

Viisi ensimmäistä semifinalistia ilmoitettiin 23. helmikuuta 2011, ja loput seuraavassa jaksossa. Semifinalisteiksi valittiin yhteensä 12 naispuolista kilpailijaa ja 12 miespuolista kilpailijaa. Semifinaalit alkoivat Yhdysvalloissa 1. maaliskuuta. Tänä vuonna käytettiin uutta formaattia. Alla on kaksi semifinaali-ryhmää (miehet ja naiset) listattuna esiintymisjärjestyksessä. Viisi parasta miestä ja naista sekä kolme tuomareilta villin kortin saanutta kilpailijaa selviytyivät finaaliin. Ensimmäisessä lähetyksessä lauloivat miehet ja seuraavassa lähetyksessä naiset. Kilpailijat saivat laulaa itse valitsemansa kappaleen.
Kymmenen valitun finalistin jälkeen järjestettiin villi kortti -kierros, johon tuomaristo valitsi kuusi parasta jäljellä olevista 14 semifinalistista. Kun kilpailijat olivat esiintyneet, niin tuomarit valitsivat heistä kolme parasta finaaliin.
| Järjestys | Kilpailija | Kappale (alkuperäinen artisti) | Tulos |
| --- | --- | --- | --- |
| 1 | Ashthon Jones | "And I Am Telling You I'm Not Going" (Jennifer Holliday) | Jatkossa |
| 2 | Stefano Langone | "I Need You Now" (Smokie Norful) | Jatkossa |
| 3 | Kendra Chantelle | "Georgia on My Mind" (Ray Charles) | Pudotettu |
| 4 | Jovany Barreto | "Angel" (Jon Secada) | Pudotettu |
| 5 | Naima Adedapo | "For All We Know" (Hal Kemp) | Jatkossa |
| 6 | Robbie Rosen | "Sorry Seems to Be the Hardest Word" (Elton John) | Pudotettu |
Finaalit

Finaalit alkoivat 10. maaliskuuta. Tänä vuonna valittiin 13 finalistia, 7 naispuolista ja 6 miespuolista kilpailijaa. Normaalisti yksi kilpailija putoaa kilpailusta joka viikolla.
Finaalit > Top 13 – Henkilökohtaiset idolit

| Järjestys | Kilpailija | Kappale (alkuperäinen artisti) | Henkilökohtainen idoli | Tulos |
| --- | --- | --- | --- | --- |
| 1 | Lauren Alaina | "Any Man of Mine" (Shania Twain) | Shania Twain | Jatkossa |
| 2 | Casey Abrams | "With a Little Help from My Friends" (The Beatles) | Joe Cocker | Jatkossa |
| 3 | Ashthon Jones | "When You Tell Me That You Love Me" (Diana Ross) | Diana Ross | Pudotettu |
| 4 | Paul McDonald | "Come Pick Me Up" (Ryan Adams) | Ryan Adams | Jatkossa |
| 5 | Pia Toscano | "All by Myself" (Eric Carmen) | Céline Dion | Jatkossa |
| 6 | James Durbin | "Maybe I'm Amazed" (Paul McCartney) | Paul McCartney | Jatkossa |
| 7 | Haley Reinhart | "Blue" (LeAnn Rimes) | LeAnn Rimes | 3. huonoimman joukossa |
| 8 | Jacob Lusk | "I Believe I Can Fly" (R. Kelly) | R. Kelly | Jatkossa |
| 9 | Thia Megia | "Smile" (Charlie Chaplin) | Michael Jackson | Jatkossa |
| 10 | Stefano Langone | "Lately" (Stevie Wonder) | Stevie Wonder | Jatkossa |
| 11 | Karen Rodriguez | "I Could Fall in Love" (Selena) | Selena | 3. huonoimman joukossa |
| 12 | Scotty McCreery | "The River" (Garth Brooks) | Garth Brooks | Jatkossa |
| 13 | Naima Adedapo | "Umbrella" (Rihanna) | Rihanna | Jatkossa |
Vierailevat artistit: Adam Lambert ja Diddy Dirty-Money
Finaalit > Top 12 – Laulu omalta syntymävuodelta

| Järjestys | Kilpailija | Kappale (alkuperäinen artisti) | Vuosi | Tulos |
| --- | --- | --- | --- | --- |
| 1 | Naima Adedapo | "What's Love Got to Do with It" (Tina Turner) | 1984 | 3. huonoimman joukossa |
| 2 | Paul McDonald | "I Guess That's Why They Call It the Blues" (Elton John) | 1984 | Jatkossa |
| 3 | Thia Megia | "Colors of the Wind" (Vanessa Williams) | 1995 | Jatkossa |
| 4 | James Durbin | "I'll Be There for You" (Bon Jovi) | 1989 | Jatkossa |
| 5 | Haley Reinhart | "I'm Your Baby Tonight" (Whitney Houston) | 1990 | 3. huonoimman joukossa |
| 6 | Stefano Langone | "If You Don't Know Me by Now" (Harold Melvin & the Blue Notes) | 1989 | Jatkossa |
| 7 | Pia Toscano | "Where Do Broken Hearts Go" (Whitney Houston) | 1988 | Jatkossa |
| 8 | Scotty McCreery | "Can I Trust You with My Heart" (Travis Tritt) | 1993 | Jatkossa |
| 9 | Karen Rodriguez | "Love Will Lead You Back" (Taylor Dayne) | 1989 | Pudotettu |
| 10 | Casey Abrams | "Smells Like Teen Spirit" (Nirvana) | 1991 | Jatkossa |
| 11 | Lauren Alaina | "I'm the Only One" (Melissa Etheridge) | 1994 | Jatkossa |
| 12 | Jacob Lusk | "Alone" (Heart) | 1987 | Jatkossa |
Vierailevat artistit: Lee DeWyze ja The Black Eyed Peas
Finaalit > Top 11 (ensimmäinen viikko) – Motown

Tällä viikolla vähiten ääniä sai Casey Abrams, mutta tuomarit päättivät pelastaa hänet. Siksi Top 11 -viikkoja onkin kaksi, ja Top 10 viikkoa ei ole ollenkaan, koska seuraavalla viikolla putoaa kaksi kilpailijaa. Tuomareilla ei ole enää jatkossa pelastusmahdollisuutta.
| Numero | Kilpailija | Kappale (alkuperäinen artisti) | Tulos |
| --- | --- | --- | --- |

| 1 | Casey Abrams | "I Heard It Through the Grapevine" (Marvin Gaye) | Pelastettu |

| 2 | Thia Megia | "(Love Is Like a) Heat Wave" (Martha and the Vandellas) | 3. huonoimman joukossa |
| 3 | Jacob Lusk | "You're All I Need to Get By" (Marvin Gaye & Tammi Terrell) | Jatkossa |
| 4 | Lauren Alaina | "You Keep Me Hangin' On" (The Supremes) | Jatkossa |

| 5 | Stefano Langone | "Hello" (Lionel Richie) | 3. huonoimman joukossa |
| 6 | Haley Reinhart | "You've Really Got a Hold on Me" (The Miracles) | Jatkossa |
| 7 | Scotty McCreery | "For Once in My Life" (Stevie Wonder) | Jatkossa |
| 8 | Pia Toscano | "All in Love Is Fair" (Stevie Wonder) | Jatkossa |
| 9 | Paul McDonald | "The Tracks of My Tears" (The Miracles) | Jatkossa |
| 10 | Naima Adedapo | "Dancing in the Street" (Martha and the Vandellas) | Jatkossa |
| 11 | James Durbin | "Living for the City" (Stevie Wonder) | Jatkossa |
Vierailevat artistit: Jennifer Hudson ja Sugarland